wickkiey/tamil-wikipedia-chunked huggingface dataset:
# அசன் சத்பாரா

## தொழில்

நிசார் உசேன் (சத்பாரா கிராமத்தைச் சேர்ந்தவர்) என்பவருக்குப் பிறகு, பாக்கித்தானின் 8000 மீட்டர் சிகரங்களில் ஐந்தையும் மலையேறிய இரண்டாவது பால்டித்தானி ஆவார். அதிநவீன மலையேறும் உபகரணங்கள் ( பெரும்பாலும் பன்னாட்டு நிறுவனங்களால் நிதியுதவியால் பெறப்பட்டவை) பொருத்தப்பட்ட மேற்கு நாடுகளைச் சேர்ந்த பெரும்பாலான மலையேறுபவர்களைப் போலல்லாமல், அசன் சத்பாரா தனது வாழ்க்கையை புதிதாக, மிகக் குறைந்த வளங்களுடன் தொடங்கினார், மேலும் அவருக்கு கிடைக்கக்கூடிய உபகரணங்களுடன் மலை ஏறினார். அவர் கொரியர்கள் மற்றும் போலந்து தலைமையிலான பயணங்கள் உட்பட பயணங்களுக்கு ஒரு சுமைதாங்கியாக பணியாற்றினார். ஸ்கர்டு கடைவீதியில் பயன்படுத்தப்பட்ட மற்றும் புதிய மலையேறும் கருவிகளுக்காக ஒரு கடையை நடத்தினார்.  
எவரெஸ்ட் சிகரத்தை வெற்றிகரமாக அடைந்த பிறகு, அவர் ஒரு நேர்காணலில், நிதியுதவி செய்தால் 14 உயராமான மலைச் சிகரங்களைக்கூட தன்னால் அடைய முடியும் என்றும், இது தொடர்பாக பாக்கித்தான் அரசை அல்லது சர்வதேச நிறுவனங்களை கோரியுள்ளதாகவும் கூறினார். அவரின் மற்றொரு கனவு, அவரது நகரத்தில் ஒரு மலையேறும் பள்ளியைத் திறக்க வேண்டும், இதனால் அவரும் அவரைப் போன்றவர்களும் தங்கள் அறிவை உலகெங்கிலும் உள்ள இளைஞர்களுக்கு மாற்ற முடியும் எனறு விரும்பினார்.
# அசன் சத்பாரா

## தொழில்

### விருது

2008 ஆம் ஆண்டில், பாக்கித்தான் அரசு அவருக்கு அதிபரின் "செயல்திறமை விருதினை" வழங்கியது .  
2019 ஆகஸ்ட் 14, அன்று, பாக்கித்தான் அரசு அவருக்கு மரணத்திற்கு பின்னர் அதிபரின் செயல்திறன் பெருமை வழங்கியது. அவரது பல குறிப்பிடத்தக்க சாதனைகளுக்காக அதிபரின் பெருமையை வழங்கினார். இவர் ஆறு முறை எண்ணாயிரம் மீட்டரை மீறும் மலைகள் ஏறிய முதல் பாகிஸ்தானியர் ஆவார், இதில் உலகின் மிக உயர்ந்த சிகரமான எவரெஸ்ட் சிகரமும் அடங்கும் . விருது வழங்கும் விழா 2020 மார்ச் 23 அன்று நடைபெறும்.
# அசன் சத்பாரா

## தொழில்

### மலையேறுதல் ஆலோசகர்

புதியதாக மலையேறுபவர்களுக்கு அசன் சத்பாரா ஒரு இலவச ஆலோசகராக இருந்தார். பாக்கித்தானின் "முதல் பெரிய சுவர் ஏறும் பயணம்" அணிக்கு அவர் வழிகாட்டுதலை வழங்கினார்.
# அசன் சத்பாரா

## குறிப்பிடத்தக்க ஏறுதல்கள்

சில சமயங்களில் பன்னாட்டு நிறுவனங்களால் நிதியுதவி செய்யப்பட்ட கருவிகளைக் கொண்டு மலையேறுபவர்களைப் போலல்லாமல், குறிப்பாக மேற்கத்திய நாடுகளைச் சேர்ந்தவர்கள் , மலையேறிய ஒரே பாக்கித்தானியர் அசன்:  
- 27 ஜூலை 2004 அன்று கே 2 (8611 மீ)
- 2 ஜூலை 1999 இல் நங்க பர்வதம் (8126 மீ)
- 2006 இல் கேசர்பிரம் I (ஜி -1) (8080 மீ)
- 2007 இல் பல்சான் காங்ரி (8051 மீ)
- 2006 இல் காசர்பிரம் II (ஜி -2) (8034 மீ)
- 11 மே 2011 அன்று எவரெஸ்ட் சிகரம் (8848 மீ)
# அசன் சத்பாரா

## இறப்பு

2016 அக்டோபர் 8, அன்று அவருக்கு இரத்த புற்றுநோய் இருப்பது கண்டறியப்பட்டது. ராவல்பிண்டியில் உள்ள ஒரு தனியார் மருத்துவமனையில் சிறிது காலம் தங்கிய பின்னர், அவர் ஒருங்கிணைந்த ராணுவ மருத்துவமனையில் அனுமதிக்கப்பட்டார். அங்கு அவர் இரத்த புற்றுநோய் உள்ளிட்ட பல நோய்களுக்கு சிகிச்சை பெற்று வந்தார். அங்கு 2016 நவம்பர் 21, அன்று இறந்தார். கர்கிசா இச்தாங் ஸ்கர்டுவில் உள்ள அவரது மூதாதையர் மயானத்தில் அவர் அடக்கம் செய்யப்பட்டார்
# ஆரிப் வாலா தெஹ்சில்

**ஆரிப்வாலா** (ஆங்கிலம்: Arifwala உருது : عارِف والا ) என்பது பாகிஸ்தானின் பஞ்சாப் மாகாணத்தில் உள்ள பாக்பட்டன் மாவட்டத்தின் ஒரு தெஹ்ஸில் ஆகும். இது பக்கப்பட்டன் மாவட்டத்தின் தென்மேற்கில் அமைந்துள்ளது.
# ஆரிப் வாலா தெஹ்சில்

## வரலாறு

பத்தொன்பதாம் நூற்றாண்டில், ஆரிஃப்வாலா சக் எண் 61 / ஈபி என பெயரிடப்பட்ட ஒரு கிராமமாக மட்டுமே இருந்தது. பின்னர் அந்த கிராமத்தில் தங்கியிருந்த "ஆரிஃப் பாபா" என்ற சூஃபியின் பெயரால் இந்த கிராமம் ஆரிஃப்வாலா என்று அழைக்கப்பட்டது. அவரின் கல்லறை ஆரிப்வாலாவின் ரயில் நிலையத்திற்கு அருகில் அமைந்துள்ளது. 1908 ஆம் ஆண்டில், துணை ஆளுநர் ஹர்பர்ட் என்பவர் புதிய நகரமான அரிஃப்வாலாவை நிறுவினார். இப்பகுதியில் வசிக்கும் மிக முக்கியமான இனக்குழுக்கள் ராஜ்பூத் மோஹ்லா, குஜ்ஜார், அரேன், ராஜா, கரல், ராய், ராணா, சுகேரா மற்றும் டோக்ரா என்பவர்கள் ஆவார்கள். 1987 ஆம் ஆண்டில் ஆரிஃப்வாலா துணைப்பிரிவு என்ற நிலைக்கு உயர்த்தப்பட்டது. 1995 ஆம் ஆண்டில் இப்பகுதி பாக்பட்டன் மாவட்டத்துடன் இணைக்கப்பட்டது. ஆரிப்வாலாவிற்கு அருகிலுள்ள பிரபலமான இடம் கபாலா ஆகும். அரேன் இனத்தவர் இங்கு வசிக்கும் முக்கிய இனக்குழுவினர் ஆவார்கள். இவர்கள் பெரும்பாலும் விவசாயிகள்.  
சக் 159 இ.பி. கிராமம் ஆரிப்வாலாவில் இருந்து 5 கி.மீ தூரத்தில் உள்ளது. சையத் ஆபிட் உசேன் சைதி என்பவர் மேற்கொண்ட குறிப்பிடத்தக்க முயற்சிகளின் அடிப்படையில் நிறைய வளர்ச்சி பணிகள் மேற்கொள்ளப்பட்டன. இவர் சக் 159 ஈபி கிராமத்தில் மின்சாரம் வழங்க போராடியவர் ஆவார். 1960 ஆம் ஆண்டுகளின் முற்பகுதியில் சக் 159 ஈபியை மாதிரி கிராமமாக அங்கீகரிக்க முடிந்தது. ஆரிஃப்வாலா தெஹ்ஸில் நிர்வாக ரீதியாக 30 நகராட்சிகளாக பிரிக்கப்பட்டுள்ளது.
# ஆரிப் வாலா தெஹ்சில்

## மக்கட்தொகை

இந்த கிராமத்தில் வசிக்கும் மக்களில் பெரும்பாலானவர்கள் விவசாயிகள் ஆவார்கள். சுமார் 75% வீதமான மக்கள் கிராமங்களில் வாழ்கின்றனர். 25% வீதமான மக்கள் மட்டுமே நகர்ப்புறத்தில் வாழ்கின்றனர். ஆனால் ஆரிஃப்வாலா வளாகத்தில் தொழில்மயமாக்கலினால் மக்கள் நகர்ப்புற பகுதிகளுக்கு இடம்பெயர்கின்றனர். ஆரிஃப்வாலா தெஹ்ஸில் 295,146 ஏக்கர் (5 கி.மீ 2 ) பரப்பளவில் 720,000 மக்கட் தொகையைக் கொண்டது. நகர்ப்புற பகுதி 457 ஏக்கர் (1.82 கி.மீ. 2 ) ஆகும். மேலும் விவசாய பகுதி 1274 ஏக்கர் (3.18 கி.மீ.²) பரப்பளவைக் கொண்டுள்ளது. பஞ்சாபி முதன்மை மொழியாக பேசப்படுகின்றது. ஆனால் உருது மொழியும் பரவலாக பயன்படுத்தப்படுகிறது.
# ஆரிப் வாலா தெஹ்சில்

## பொருளாதாரம்

உள்ளூர் பொருளாதாரத்திற்கு விவசாயம் முக்கிய பங்காற்றுகின்றது. குறிப்பாக பருத்தி, தானியங்கள், உருளைக்கிழங்கு, கோதுமை, மக்காச்சோளம் மற்றும் அரிசி என்பன பாகிஸ்தான் மற்றும் உலகம் முழுவதும் ஏற்றுமதி செய்யப்படுகிறது. அரிஃப்வாலாவின் தானிய சந்தை பாகிஸ்தானின் மிகப்பெரிய தானிய சந்தைகளில் ஒன்றாகும். இங்குள்ள விவசாயிகள் பல்வேறு வகையான காய்கறிகளை பயிரிடுகின்றனர். அவை பாகிஸ்தான் முழுவதும் ஏற்றுமதி செய்யப்படுகின்றன.
# ஆரிப் வாலா தெஹ்சில்

## தொழில்

ஆரிப்வாலா நகரத்தின் தொழில்கள் பிரதானமாக வேளாண் சார்ந்தவையாகும். முக்கிய தொழில்களில் பானம் மற்றும் உணவு பதப்படுத்தல், அரிசி ஆலைகள், பருத்தி விதை நீக்கும் ஆலைகள், மாவு ஆலைகள், உர நிறுவனங்கள், காய்கறி நெய் மற்றும் சமையல் எண்ணெய் ஆலைகள், கோழி தீவனம், விதைகள் பதப்படுத்துதல் மற்றும் தோல் பொருட்கள் ஆகியவை அடங்கும்.
# ஆரிப் வாலா தெஹ்சில்

## காலநிலை

ஆரிப்வாலாவில் கோடைக்கால வெப்பநிலை 45&nbsp;°C ஆகவும், குளிர்கால வெப்பநிலை 05&nbsp;°C ஆகவும் இருக்கும். புறநகர்ப் பகுதிகளின் மண் மிகவும் வளமானதாகும்.
# குளோரைட்டு

**குளோரைட்டு** *(Chlorite)* எதிர்மின் அயனியின் மூலக்கூற்றுவாய்ப்பாடு ClO−2 ஆகும். இந்த எதிர்மின் அயனியில் குளோரின் +3 என்ற ஆக்சிசனேற்ற நிலையில் உள்ளது. குளோரைட்டு என்ற எதிர்மின் அயனியைக் கொண்டுள்ள எந்த வேதிச் சேர்மத்தையும் ஒரு குளோரைட்டு என்று வரையறுக்கலாம். குளோரசு அமிலத்தின் உப்புகள் அனைத்தும் பொதுவாக குளோரைட்டுகள் என்றழைக்கப்படுகின்றன.
# குளோரைட்டு

## சேர்மங்கள்

தனி அமிலமான குளோரசு அமிலம் (HClO2) என்பதே குறைந்த நிலைப்புத் தன்மை கொண்ட குளோரினின் ஆக்சோ அமிலத்திற்கு எடுத்துக்காட்டாகும். குறைவான அடர்த்தியுடன் ஒரு நீரிய கரைசலாக மட்டுமே இது அறியப்படுகிறது. இந்த அமிலத்தை ஓர் அடர் அமிலமாக மாற்ற இயலாது என்பதால் இச்சேர்மம் எந்தவிதமான வர்த்தக முக்கியத்துவத்தையும் பெறவில்லை. கார உலோகங்கள் மற்றும் காரமண் உலோகங்களின் சேர்மங்கள் அனைத்தும் நிறமற்றோ அல்லது வெளிர் மஞ்சள் நிறத்திலோ நிறங்கொண்டு காணப்படுகின்றன. சோடியம் குளோரைட்டு மட்டுமே (NaClO2) வர்த்தக முக்கியத்துவம் பெற்ற ஒரேயொரு குளோரைட்டு சேர்மமாகும். கன உலோக குளோரைட்டுகள் (Ag+, Hg+, Tl+, Pb2+, Cu2+ மற்றும் NH+4) போன்றவையும் நிலைப்புத்தன்மை இல்லாதவைகளாகும். மேலும் இவை வெப்பம் அல்லது அதிர்ச்சியால் கூட வெடித்தலுடன் சிதைவடைகின்றன .  
சோடியம் குளோரேட்டிலிருந்து (NaClO3) மறைமுகமாக சோடியம் குளோரைட்டு சேர்மம் வருவிக்கப்படுகிறது. முதலில் வெடிக்கும் தன்மை கொண்ட நிலைப்புத்தன்மை இல்லாத குளோரின் டையாக்சைடு ClO2 வாயு உற்பத்தி செய்யப்படுகிறது. இதற்காக சோடியம் குளோரேட்டு சேர்மத்துடன் வலிமையான ஓர் அமிலக் கரைசல் சேர்க்கப்பட்டு அதனுடன் ஒரு பொருத்தமான ஒடுக்கும் முகவர் சேர்த்து அவ்வினை கலவை ஒடுக்குதல் வினைக்கு உட்படுத்தப்படுகிறது. சோடியம் குளோரைடு, கந்தக டை ஆக்சைடு அல்லது ஐதரோகுளோரிக் அமிலம் போன்ற ஒடுக்கும் முகவர்களில் ஒன்று இவ்வினைக்காகப் ஒடுக்கியாகப் பயன்படுத்தப்படுகிறது.
# குளோரைட்டு

## கட்டமைப்பும் பண்புகளும்

குளோரின் அணுவின் மீதுள்ள தனி இணை எலக்ட்ரான்களின் வேதியியல் விளைவுகள் காரணமாக வளைவான மூலக்கூற்று வடிவியலை குளோரைட்டு அயனி ஏற்றுக் கொள்கிறது. O–Cl–O பிணைப்பின் பிணைப்புக் கோணம் 111 பாகைகளாகும். இதேபோல Cl–O பிணைப்பின் பிணைப்பு நீளம் 156 பைக்கோ மீட்டர்களாகும் .
| அயனி | அமில வினை | ''எலக்ட்ரான்'° (வோல்ட்டு) | நடுநிலை/கார வினை | ''எலக்ட்ரான்'° (வோல்ட்டு) |  |
| --- | --- | --- | --- | --- | --- |
| ஐப்போகுளோரைட்டு | H<sup>+</sup> + HOCl + e<sup>−</sup> → &nbsp;Cl<sub>2</sub>(*g*) + H<sub>2</sub>O | 1.63 | ClO<sup>−</sup> + H<sub>2</sub>O + 2&nbsp;e<sup>−</sup> → Cl<sup>−</sup> + 2&nbsp;OH<sup>−</sup> | 0.89 |  |
| குளோரைட்டு | 3&nbsp;H<sup>+</sup> + HOClO + 3&nbsp;e<sup>−</sup> → &nbsp;Cl<sub>2</sub>(*g*) + 2&nbsp;H<sub>2</sub>O | 1.64 | + 2&nbsp;H<sub>2</sub>O + 4&nbsp;e<sup>−</sup> → Cl<sup>−</sup> + 4&nbsp;OH<sup>−</sup> | 0.78 |  |
| குளோரேட்டு | 6&nbsp;H<sup>+</sup> + + 5&nbsp;e<sup>−</sup> → &nbsp;Cl<sub>2</sub>(*g*) + 3&nbsp;H<sub>2</sub>O | 1.47 | + 3&nbsp;H<sub>2</sub>O + 6&nbsp;e<sup>−</sup> → Cl<sup>−</sup> + 6&nbsp;OH<sup>−</sup> | 0.63 |  |
| பெர்குளோரேட்டு | 8&nbsp;H<sup>+</sup> + + 7&nbsp;e<sup>−</sup> → &nbsp;Cl<sub>2</sub>(*g*) + 4&nbsp;H<sub>2</sub>O | 1.42 | + 4&nbsp;H<sub>2</sub>O + 8&nbsp;e<sup>−</sup> → Cl<sup>−</sup> + 8&nbsp;OH<sup>−</sup> | 0.56 | } |
# குளோரைட்டு

## பயன்கள்

குளோரைட்டுகளில் மிகவும் முக்கியமான குளோரைட்டாகக் கருதப்படும் சேர்மம் சோடியம் குளோரைட்டு (NaClO2) சேர்மம் ஆகும். நெசவுத் தொழிலில் துணிகள், பசைகள், காகிதம் போன்றவற்றை வெளுக்க சோடியம் குளோரைட்டு பயன்படுத்தப்படுகிறது. இருப்பினும் இது வலுவான ஆக்சிசனேற்ற தன்மை கொண்டு இருந்தபோதிலும் நடுநிலை இனங்களான குளோரின் டை ஆக்சைடு (ClO2) போன்ற சேர்மத்தை உருவாக்க இது பெரும்பாலும் நேரடியாகப் பயன்படுத்தப்படுவதில்லை, பொதுவாக ஐதரசன் குளோரைடு (HCl) உடனான வினை வழியாக உருவாக்கப்படுகிறது.  
:5 NaClO<sub>2</sub> + 4 HCl → 5 NaCl + 4 ClO<sub>2</sub> + 2 H<sub>2</sub>O
# குளோரைட்டு

## பிற ஆக்சியெதிர்மின் அயனிகள்

குளோரினுக்கு பல்வேறு ஆக்சியெதிர்மின் அயனிகள் உள்ளன. அவற்றில் தொடர்புள்ள எதிர்மின் அயனிகளுடன் குளோரின் −1, +1, +3, +5, அல்லது +7 என்ற ஆக்சிசனேற்ற நிலைகளில் காணப்படுகிறது. குளோரின் (Cl−) ஐப்போகுளோரைட்டு (ClO−), குளோரைட்டு (ClO−2), குளோரேட்டு (ClO−3) மற்றும் பெர்குளோரேட்டு (ClO−4) என்ற குளோரைட்டுகள் பொதுவாக அறியப்படுகின்றன. குளோரின் ஆக்சைடுகள் என்ற பெரிய சேர்மங்களின் குழுவில் இதுவும் ஒரு பகுதியாகும்.
| +7 |
| --- |
# அப்பாசபாத்து, நஃபந்தான்

**அப்பாசபாத்து, நஃபந்தான்** (*Abbasabad, Nehbandan*, , பிற பெயர்கள் : ‘Abbāsābād) என்பது ஓர் ஊரின் பெயர் ஆகும். இந்த ஊரானது, ஈரான் நாட்டில், தெற்கு கொராசான் மாகாணத்தின் மண்டலங்களில் ஒன்றான, நஃபந்தான் மண்டலத்தின் ஆளுகைக்குக் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையின் கீழ், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் என அழைக்கிறோம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில் சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும்.. ஈரானிய நாட்டு புள்ளியியல்_நடுவத்தின் 2006 ஆம் ஆண்டு எடுத்தப் புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 43 நபர்கள் ஆகும். இந்த நபர்கள் மொத்தம் 10 குடும்பங்களில் வாழ்ந்து இருந்தனர்.
# அப்பாசபாத்து, நஃபந்தான்

## தகவற்பெட்டி விவரம்

தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-
# அப்பாசபாத்து, நஃபந்தான்

## தகவற்பெட்டி விவரம்

### நாடு

பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.
# அப்பாசபாத்து, நஃபந்தான்

## தகவற்பெட்டி விவரம்

### மாகாணம்

ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.
# அப்பாசபாத்து, நஃபந்தான்

## தகவற்பெட்டி விவரம்

### மண்டலம்

மூன்றாம் நிலை, ஆட்சி ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் **சரெசுடன்** ( , County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம் என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (** ("city, town"), ("province, state") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது. இதற்கு ஓரளவு சமமான, தமிழ்ச் சொல் மண்டலம் எனலாம். பொதுவாக இந்நாட்டில் ஒரு மண்டலம் என்பது யாதெனில், ஓரிரு நகரங்களையும் (பாரசீகம்: ) அத்துடன் தெகெசுதன், ஈரான் என்ற ஊர்ப்புறத் திரட்சிகளையும் பெற்றிருக்கும். இதனுள் ஒரு நகரமே, அந்த மண்டலத்தின் தலைநகராக<nowiki/>ச் செயல்படுகிறது. ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.
# அப்பாசபாத்து, நஃபந்தான்

## தகவற்பெட்டி விவரம்

### பாக்ச்சு

நான்காம் நிலை ஆட்சிப்பிரிவாக, பாக்ச்சுகள் இருக்கின்றன. பல நேரங்களில், இச்சொல்லானது மண்டலம் (County) என்றே மொழிபெயர்க்கப்படுகிறது. இருப்பினும் இந்த ஆட்சிப்பிரிவானது, அமெரிக்க ஐக்கிய நாடுகளில் உள்ள ஒரு திட்டநகரம் (township) அல்லது இங்கிலாந்து நாட்டின் மாவட்டங்கள் (Districts of England) போன்ற நிருவாக முறையைக் கொண்டதே ஆகும். இவைகள் தமிழகத்தின் மாவட்டங்கள் போன்றவை எனலாம். இவைகள் தமிழகத்தின் மாவட்டங்கள் போன்றவை எனலாம். நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன. இம்மாவட்டத்தின் கீழ் ஐந்து ஊரக வட்டங்கள் உள்ளன. அவற்றில் ஒன்றான சூசெஃப்பு ஊரக வட்டத்தில் அடங்கியுள்ளது.
# சுதிர் (நடிகர்)

பாக்கித்தான் திரைப்பட நடிகர், இயக்குநர் மற்றும் தயாரிப்பாளராக அறியப்படும் **சுதீர்** அல்லது **லாலா சுதிர்** இயற்பெயர் **ஷா ஜமான் கான் அஃப்ரிடி** ( உருது : ). சுதிர் மிகவும் மரியாதைக்குரிய திரைப்பட ஆளுமை உடையவர்.  
பாக்கித்தான் சினிமாவின் முதல் அதிரடி கதாநாயகன் என்று அறியப்பட்டவர். அவரது திரைப்பட கதாபாத்திரங்கள் வீரம் மற்றும் துணிச்சல் மிகுந்தவையாக இருந்தன.
# சுதிர் (நடிகர்)

## ஆரம்பகால வாழ்க்கை

பிரித்தானிய இந்தியாவின் பெஷாவர் அருகே உள்ள ஹசன் காரி கிராமத்தில் 1921 ஆம் ஆண்டில் ஷா ஜமான் கான் அப்ரிடி என்ற பெயரில் பிறந்தார். அவர் பஷ்டூன் வம்சாவளியைச் சேர்ந்தவர், ஆனால் அவர் தனது வாழ்நாள் முழுவதையும் லாகூரில் கழித்தார்.
# சுதிர் (நடிகர்)

## ஆரம்பகால வாழ்க்கை

### பாக்கிஸ்தான் தொலைக்காட்சி

மிகவும் வயதான காலத்தில், அவர் பி.தொலைக்காட்சியில் இஷார் பாபி பேட்டி காணும் நிகழ்ச்சியில் சிறப்புத் தோற்றத்தில் கலந்து கொண்டார்.
# சுதிர் (நடிகர்)

## தனிப்பட்ட வாழ்க்கை மற்றும் இறப்பு

சுதிர் நான்கு முறை திருமணம் செய்து கொண்டார். அதில் தனது குடும்பத்தில் இரண்டு முறை. இந்த இரண்டு திருமணங்களும் அவரது பெரியவர்களால் 'ஏற்பாடு செய்யப்பட்ட திருமணங்கள்', இது பொதுவாக பாக்கித்தான் கலாச்சாரத்தில் நடைமுறையில் உள்ளது, பின்னர் சக நடிகை சம்மி மற்றும் இறுதியாக பாக்கித்தான் திரைப்பட நடிகை செபாவுடன் திருமணம் செய்து கொண்டார். செபாவுடனான அவரது திருமணம் மிகக் குறுகிய காலம் நீடித்தது. செபா பின்னர் நடிகர் முகமது அலியை மணந்தார். இந்த திருமணங்களால் சுதிருக்கு நான்கு மகன்கள் இருந்தனர். இவருக்கு முதல் மனைவியுடன் மூத்த மகன் நூர் ஜமான் கான் இருந்தார். இவருக்கு இரண்டாவது மனைவியான மீர் ஜமானுடன் இரு மகன்கள் இருந்தனர். அதில் ஒருவர் நடிகரான நாதிர் ஜமான் கான். சம்மிக்குப் பிறந்த அவரது இளைய மகன் சிக்கந்தர் ஜமான் கான் பிரபல பின்னணிப் பாடகர் நூர் ஜெஹானின் பேத்தி பாத்திமாவை மணந்தார். அவருக்கு செபாவுடன் குழந்தைகள் இல்லை.  
சுதிர் ஜனவரி 19, 1997 அன்று இறந்து லாகூரில் உள்ள *பாதுகாப்பு சொசைட்டி கல்லறையில் அடக்கம்* செய்யப்பட்டார்.
# சுதிர் (நடிகர்)

## விருதுகள் மற்றும் பரிந்துரைகள்

- 1970 - நிகர் விருதுகள் (பஞ்சாபி படங்கள்) *-மா புட்டார்* படத்திற்கான சிறந்த நடிகருக்கான விருது
- 1974 - நிகர் விருதுகள் (பஞ்சாபி படங்கள்) *-லோட்ரி* படத்திற்கான சிறந்த நடிகருக்கான விருது
- 1981 - நிகர் விருதுகள் - 30 ஆண்டுகால சிறப்பிற்கான சிறப்பு விருது.
# அமீர் மெகதி

**அமீர் மெகதி** (சில சமயங்களில் அமீர் மகதி என்றும், அன்சா மெகதி என்றும் அழைக்கப்படுகிறார்) இவர் ஒரு பாக்கித்தானிய மலையேறுபவர் மற்றும் சுமை தூக்குபவர் ஆவார். இவரது பணி 1953 ஆம் ஆண்டில் நங்க பர்வதத்தின் முதல் வெற்றிகரமான ஏற்றம் மற்றும் 1954 இல் கே 2 மலைச்சிகரத்திற்கு இத்தாலிய குழுக்களுடன் மலையேறியது போன்ற பணிகளுக்காக நன்கு அறியப்படுகிறார். இவர், 1954 இல் கே 2 இல் இத்தாலிய மலையேறுபவர் வால்டர் பொனாட்டியுடன் சேர்ந்து, ஒரு இரவில் மிக உயர்ந்த மலையுச்சியில் பனிக்கட்டிக்குள் மாட்டிக்கொண்டுத் தப்பித்ததற்காகவும் அறியப்படுகிறார்.
# அமீர் மெகதி

## நங்க பர்வதம் (1953)

சூலை 1953 இல் ஒரு ஜெர்மன்-ஆஸ்திரிய அணி நங்க பர்வதத்துக்கு பயணம் மேற்கொண்டது. இந்த பயணத்தை மியூனிக் பகுதியைச் சேர்ந்த வில்லி மேர்க்கலின் தந்தை வழி சகோதரர் கார்ல் ஹெர்லிகோஃபர் ஏற்பாடு செய்தார். அதே நேரத்தில் 1932 மற்றும் 1934 முயற்சிகளில் பங்கேற்ற இன்ஸ்ப்ரூக்கைச் சேர்ந்த பீட்டர் அஷென்ப்ரென்னர் இந்த பயணத்தின் தலைவராக இருந்தார். இக்குழு உறுப்பினர்களில் ஒருவரான ஹெர்மன் புல் அதை முதலிடம் பிடித்தார் மற்றும் மலையுச்சியை அடைந்த முதல் நபர் ஆனார். அவருக்கு அன்சா பகுதியைச் சேர்ந்த அமீர் மெக்தி மற்றும் ஆஜி பேய்க் என்ற இரு சுமை தூக்குபவர்கள் உதவி புரிந்தார்கள். புல் கீழிறங்கும்போதும் உறைபனியால் ஏற்படும் உடல்நலக் குறைவால் பாதிக்கப்பட்ட போது அவருக்கு உதவி செய்தனர்.
# அமீர் மெகதி

## கே 2 (1954)

இத்தாலிய குழுவின் பயணத்தின் போது, இவரும் வால்டர் பொனாட்டியும் அச்சில் காம்பாக்னோனி மற்றும் லினோ லாசெடெல்லி ஆகியயோர் உறைபனியில் சிக்கிக் கொண்டனர். அதிகம் பாதிக்கப்பட்ட போனாட்டியை மலையுச்சிக்கு வருவதை அவர்கள் தடுக்க விரும்பினர். மேலும் கொண்ட மிக உயரத்தில் ஒரு பனிக்கட்டியில் பதுங்க வேண்டிய கட்டாயம் ஏற்பட்டது. திறந்தவெளி. மெகதி நிலையான இராணுவத்தினர் பயன்படுத்தும் காலணியை அணிந்திருந்ததால், பனிக்கட்டிக்கு கால்விரல்கள் அனைத்தையும் இழந்து 8 மாதங்கள் மருத்துவமனையில் சேர்ந்து சோதனையிலிருந்து மீண்டார்.  
போனாட்டியும் மெகதியும் மலைச் சிகரத்தை சேருவதைத் தடுக்க விரும்பியதால் காம்பாக்னோனி வேண்டுமென்றே முகாமை நகர்த்தியுள்ளார் என்பது பின்னர் தெரியவந்தது. இளமையாகவும், உடல் தகுதி உடையவராகவும் போனாட்டி இருந்தார். மேலும் பிராணவாயு உபகரணங்கள் இல்லாமல் மலை ஏறுவதன் மூலமும் ஒருவேளை வெற்றி பெற்றுவிடப் போகிறார் என்று காம்பாக்னோனி அஞ்சியிருக்கலாம். காம்பாக்னோனி, மெகதி மற்றும் போனாட்டி ஆகிய இருவரும் பனிக்கட்டிக்குள் அமைத்த தற்காலிக கூடாரத்திலிருந்து மலையின் கீழே அமைந்துள்ள முகாமுக்குத் திரும்பவும் விரும்பினார். ஆனால் இரவு தொடங்கிவிட்டது. மேலும் மெகதி கீழே இறங்குவதற்கான நிலையில் இல்லை. எனவே மற்ற இருவரும் அங்கேயே உறை பனியில் தங்க வேண்டியிருந்தது.  
அவரது இத்தாலிய சகாக்களைப் போலல்லாமல், மெகதிக்கு சரியான மலையேறும் பனிக் காலணிகள் வழங்கப்படவில்லை. அவர் வழக்கமான இராணுவக் காலணிகளையே அணிந்திருந்தார். அவருடைய காலணிகள் இரண்டின் அளவுகளும் அவரது கால்களுக்கு மிகச் சிறியவை என சில அறிக்கைகளின்படித் தெரிகிறது. எனவே, அவர் கடுமையாக பாதிக்கப்பட்டார். மேலும் அவர் கீழ் முகாமை அடைந்த நேரத்தில் நடக்க முடியவில்லை. அவரை [[ஸ்கர்டு நகரில் உள்ள ஒரு மருத்துவமனைக்கு **'ஸ்ட்ரெச்சரில்**' கொண்டு செல்ல வேண்டியிருந்தது, அங்கு அவருக்கு முதலுதவி அளிக்கப்பட்டத. அங்கிருந்து ராவல்பிண்டியில் உள்ள ஒரு இராணுவ மருத்துவமனைக்கு மாற்றப்பட்டார். குடலிறக்கம் பரவாமல் தடுக்க அவரது கால்விரல்கள் அனைத்தையும் வெட்டுவதைத் தவிர வேறு வழியில்லை. அவர் எட்டு மாதங்கள் மருத்துவமனையில் கழித்து பின்னர் வீடு திரும்பினார்.  
மெகதி அன்சாவில் உள்ள தனது கிராமத்திற்கு வீடு திரும்பியபோது, தனது பனி கோடரியைத் தூக்கி எறிந்துவிட்டு, அதை ஒருபோதும் பார்க்க விரும்பவில்லை என்று தனது குடும்பத்தினரிடம் கூறினார்.
# அமீர் மெகதி

## வாழ்க்கை மற்றும் தொழில்

கே 2 முயற்சிக்குப் பிறகு மெகதி மலையேறுதலை விட்டு வெளியேறினார். இத்தாலி அரசாங்கம் அவருக்கு ஓய்வூதியம் வழங்கிவதாகக் கூறியது. ஆனால் அவரது மகன் இதை மறுத்துவிட்டார். அமீர் தனது சொந்த ஊரான அசனாபாத்தில் தனது மீதமான வாழ்நாளில், பாக்கித்தானின் அரசாங்க ஊழியராக சிலகாலம் பணியாற்றினார்.  
மெகதி வயதான காலத்தில் 1999 இல் அன்சாவில் இறந்தார்.
# அமீர் மெகதி

## விருதுகள் மற்றும் தலைப்புகள்

- இத்தாலிய அரசாங்கம் அவருக்கு குதிரைப்படை தரத்தை வழங்கியது.
- மெகதி இத்தாலிய சிவில் பதக்கமான அல் வாலர் விருதினையும் பெற்றார்.
- 1953 ஆம் ஆண்டில் நங்கபர்வதம் ஏறும் போது செய்த சேவைகளுக்காக மெகதிக்கு 'அன்சாவின் புலி' என்ற பட்டம் வழங்கப்பட்டது.
# சரி கோயில், யோக்யகர்த்தா

**சரி கோயில்** **(Candi Sari)** ( மேலும் *Candi Bendah* எனவும் அழைக்கப்படும்) இந்தோனேஷியாவில் யோக்யகர்த்தாவில் சலேமான் ரீஜன்சி, கலாசன், தீர்த்தோமார்த்தனி, டஸ்பன் பெண்டன் என்னுமிடத்தில் அமைந்துள்ள 8 ஆம் நூற்றாண்டைச் சேர்ந்த பௌத்தக் கோயில் ஆகும்.. இக் கோயில் கலாசன் கோயிலிலிருந்து வடகிழக்கில் சுமார் 130 மீட்டர் தொலைவில் அமைந்துள்ளது. இந்த கோயில் மரக் கற்றைகள், மாடிகள், ஜன்னல்கள் மற்றும் கதவுகளால் கட்டப்பட்ட படிக்கட்டுகள் ஆகியவற்றைக் கொண்ட இரண்டு மாடி கட்டிடமாக இருந்தது; அனைத்தும் தற்போது சிதைந்து விட்டது. இந்த கட்டிடத்தின் அசல் கட்டடம் விகாரை எனப்படுகின்ற துறவிகள் வசிக்கும் இடமாக இருந்திருக்கலாம் என்று கூறப்படுகிறது. கோயிலின் பெயர் *சரி* அல்லது *சரே* ஜாவானிய மொழியில் "தூங்குவது" என்று மொழிபெயர்க்கப்பட்டுள்ளது, இது கட்டிடத்தின் வசிப்பிட தன்மையையும் உறுதிப்படுத்துகிறது.
# சரி கோயில், யோக்யகர்த்தா

## வரலாறு

கலாசன் கோயில் இருந்த அதே காலகட்டத்தில் இந்த கோயில் கட்டப்பட்டதாக வரலாற்றாசிரியர்கள் கருதுகின்றனர். சமஸ்கிருதத்தில் நாகரி எழுத்தில் எழுதப்பட்ட, கி.பி. 778 ஆம் நாளிட்ட கலாசன் கல்வெட்டின்படி இக்கோயில் (சைலேந்திர குடும்பத்தின் நகை) என்பவரின் விருப்பப்படி அமைக்கப்பட்டதாகக் கூறப்படுகிறது. அவர் மகாராஜா தேஜபூர்ணபன பனங்கரனை (கல்வெட்டின் மற்றொரு பகுதியில் கரியானா பனங்கரன் என்றழைக்கப்படுகிறது) வற்புறுத்தி தாராபவனம் என அழைக்கப்படுகின்ற, (போதிசத்வதேவி) தாராவிற்காக புனித கட்டிடத்தையும் ஒரு விகாரை (சைலேந்திரர் குடும்பத்தினருக்காக) அமைக்கவும் தூண்டியுள்ளார். இதற்காக பனங்கரன், கலரா என்னும் கிராமத்தை சங்கத்திற்கு (பௌத்தத் துறவற சமூகம்) வழங்கினார். இந்த கல்வெட்டின் அடிப்படையில், அருகிலுள்ள கலாசன் கோயிலுக்கு சேவை செய்த துறவிகளுக்கு சரி கோயில் அநேகமாக ஒரு மடம் போல இருந்து வந்துள்ளது.  
1920 களின் முற்பகுதியில் இடிபாடுகள் கண்டுபிடிக்கப்பட்டன, 1929 ஆம் ஆண்டில், கோயிலை புனரமைக்கும் முயற்சி தொடங்கப்பட்டு 1930 ஆம் ஆண்டில் முடிக்கப்பட்டது. இருப்பினும் இது முழுமையடையவில்லை. ஏனெனில் கோயிலைச் சுற்றியுள்ள வெளிப்புறத் தளம், மற்றும் கோயிலின் கிழக்குச் சுவரிலிருந்து ஒரு காலத்தில் இருந்த முன் அறை மற்றும் முன் படிக்கட்டுகள் உட்பட பல பகுதிகளைக் காணவில்லை.
# சரி கோயில், யோக்யகர்த்தா

## கட்டிடக்கலை

கோயில் மூன்று பகுதிகளைக் கொண்டுள்ளது. அவை அடிப்படை, உடல் மற்றும் கூரை என்ற மூன்று நிலைகளில் அமையும். இந்தக் கோயில் செவ்வக வடிவில் உள்ளது, இது 17.3 மீ வடக்கு-தெற்கு, 10 மீ மேற்கு-கிழக்கு, மற்றும் 17 மீ உயரம் கொண்டதாகும். அடித்தளத்தின் சில பகுதிகள் மட்டுமே காணப்படுகின்றன. வெளிப்புற அடித்தள கற்கள் காணவில்லை. நுழைவு கதவு கிழக்குப் பகுதியில் காலா மற்றும் யானை செதுக்கலால் அலங்கரிக்கப்பட்ட வாயிலைக் கொண்டு அமைந்துள்ளது. சுவர்களைச் சுற்றி, கீழ் மற்றும் மேல் வரிசைகளில் ஜன்னல்கள் போன்ற அமைப்பு உள்ளது. சுவரைச் சுற்றி ஒரு கிடைமட்ட நடுத்தர "பெல்ட்" கோடு உள்ளது. அதன்மூலமாக அது இரண்டு மாடி கட்டிடம் ஆக இருந்திருக்கலாம் என்று எண்ண முடிகிறது.  
உட்புறம் மூன்று அறைகளைக் கொண்டுள்ளது. அவை வடக்கு அறை, மத்திய அறை மற்றும் தெற்கு அறை என்பனவாகும். ஒவ்வொன்றும் 3 மீ x 5.8 மீ அளவினைக் கொண்டுள்ளன. இந்த மூன்று அறைகள் வடக்கு-தெற்கு அச்சில் அறையின் கிழக்குப் பக்கத்தில் கதவுகளைக் கொண்டு இணைக்கப்பட்டுள்ளன. ஒவ்வொரு அறையின் சுவரிலும் மரக் கற்றைகளைத் தாங்குகின்ற கல் தொகுதிகள் மற்றும் மேல் மற்றும் கீழ் தளங்களை பிரிக்கும் ஒரு மர மேற்கூரை வரிசைகள் காணப்படுகின்றன. அப்பகுதியில் மர படிக்கட்டு இருந்திருக்கலாம் என்பதை உணர்த்தும் வகையில் கட்டட அமைப்பு உள்ளது.  
மேல் நிலை அநேகமாக துறவிகளால் தியானம் அல்லது வழிபாட்டிற்கு பயன்படுத்தப்பட்டதாக இருந்திருக்கலாம். துறவிகள் தங்க, ஓய்வெடுக்க அல்லது தூங்குவதற்கான இடமாக மேல் அறைகள் பயன்படுத்தப்பட்டதாக சிலர் கருதுகின்றனர். அதே நேரத்தில் கீழ் அறைகள் வழிபாட்டுக்கான இடமாக இருந்தன. கீழ் அறைகளில் சிலைகள் வைக்கப்பட்டிருந்த சில உயரமான பகுதிகள் உள்ளன. ஆனால் தற்போது அங்கு சிலைகள் காணப்படவில்லை. பக்கச் சுவர்களில் எண்ணெய் விளக்குகள் வைக்க, மாடங்கள் போன்ற அமைப்புகள் காணப்படுகின்றன. ஒவ்வொரு சாளரத்தின் உள் பகுதியிலும் மர ஜன்னல் கம்பிகளைப் பொருத்தும் அளவிற்கு துளைகள் அமைக்கப்பட்டுள்ளன.  
இந்த அறைகள் காலா-மகரஸால் அலங்கரிக்கப்பட்ட மூன்று குதிரைக்குளம்பு வடிவிலான மாடங்களைக் கொண்டு இடங்களுடன் இருந்தன. மேலும் அதற்கு மேல் மூன்று வரிசை ஸ்தூபிகள் உள்ளன. இந்த வளைந்த மாடங்களுக்கிடையில் மழை-நீர் வடிகால் அமைப்பு உள்ளது. "ஜலத்வாரா" நீர் வெளிவருவதைப் போல அது உள்ளது. ஒரு மாபெரும் உருவம் பாம்பின் மீது அமர்ந்திருப்பதைப் போல அது காணப்படுகிறது.  
வெளிப்புறச் சுவர் பெளத்த தெய்வங்களால் அலங்கரிக்கப்பட்டுள்ளது. வெளியில் தாரா சிலைகள் உள்ளன. அவை மலர்களுடன் உள்ளன. போதிசத்துவர் சிலைகள் இசைக்கருவிகளைக் கொண்டு அமைந்துள்ளன. இவை இரண்டு மேல் மற்றும் இரண்டு கீழ் வரிசை என்ற நிலைகளில் அமைக்கப்பட்டு ஜன்னல்களின் ஒவ்வொரு பக்கத்திலும் வைக்கப்பட்டுள்ளன. இவ்வாறாக மொத்தம் 36 சிலைகள் காணப்படுகின்றன. அவை முறையே கிழக்கு, வடக்கு மற்றும் தெற்கு பக்கங்களில் 8 எண்ணிக்கையாகவும், மற்றும் மேற்கு பக்கத்தில் 12 எண்ணிக்கையாகவும் காணப்படுகின்றன. இந்த பௌத்தச் சிலைகள் வழக்கமான *திரிபங்காவின்* அழகிய நிலையில் காணப்படுகின்றன, சிவப்பு அல்லது நீல *தாமரைகளை* வைத்துக்கொண்டு அமைதியான முகபாவனைகளை வெளிப்படுத்தும் வகையில் உள்ளன. காண்பிக்கும். கின்னாரா-கின்னாரி உருவங்களும் சுவர்களை அலங்கரிக்கின்றன.
# சுபானி பா யூனுஸ்

**சுபானி பா யூனுஸ்** (1931-2006) ஒரு திறமையான பாக்கித்தான் நடிகர், தொலைக்காட்சி மற்றும் வானொலி ஆளுமை கொண்டவர். அவரது தனித்துவமான குரல் தரம் அவருக்கு பாக்கித்தான் வானொலியில் ஒரு சிறப்பான இடத்தைப் பெற்று தந்தது. இவர் ஹத்ராமி சவுஷ் வம்சாவளியைச் சேர்ந்த உருது மொழி பேசும் ஹைதராபாத் முஸ்லீம். கவாஜா *மொயினுதீனின்* மேடை நாடகங்களிலிருந்து, குறிப்பாக *தலீம்-இ-பாலிகன்* என்ற நாடகத்தில் ஒரு கசாப்புக் கடைக்காரர் கதாபாத்திரத்தில் நடித்தன் மூலம் அவர் புகழ் பெற்றார்.  
*லால் கிலே சே லாலோ கைத் தக், முகமது பின் காசிம், கிசா சாஹர் தர்வாய்ஷ், மிர்சா காலிப் பந்தர் ரோடு பர், டோ துனி பஞ்ச், குடா கி பஸ்தி* மற்றும் *தன்ஹயான்* ஆகியவை அவரது மறக்கமுடியாத நாடகங்கள். பி.தொலைக்காட்சிக்காக அவரது கடைசி நாடகம் *பா அடாப் பா முலாஹிசா* என்பதாகும். அதன் பிறகு அவர் தனது நடிப்பு வாழ்க்கையிலிருந்து கிட்டத்தட்ட ஓய்வு பெற்றார்.  
கராச்சியில் 2006 மே 30 புதன்கிழமை தனது இல்லமான பிஐபி காலனியில் நீண்ட உடல்நலக்குறைவால் 75 வயதில் இறந்தார்.
# சுபானி பா யூனுஸ்

## தொழில்

ஆரம்பத்தில், சுபானி பா யூனுஸ் பெரும்பாலும் கவாஜா மொயினுதீனின் நாடகங்களில் நடித்தார். மேலும் அவர் பி.தொலைக்காட்சிக்கு செல்வதற்கு கவாஜா மொயினுதீனின் நாடகங்கள் உதவி புரிந்தன. கவாஜா *சாஹிப்பின் லால் கிலே சே லாலுகேத் துக்* மற்றும் *தலீம்-இ-பால்கான்* ஆகிய நாடகங்களின் மகத்தான வெற்றிக்கு பின்னர், நாடகங்களை தொலைக்காட்சிக்காக மாற்றியமைக்க எழுத்தாளர் அழைக்கப்பட்டார். வானொலியில் இந்த நாடகங்களில் முக்கிய வேடங்களில் நடித்த சுபானி பா யூனுஸ், பி.தொலைக்காட்சியில் நடிப்புப் பணிகளை சம வசதியுடனும் அடுத்தடுத்த வெற்றிகளுடனும் ஏற்றுக்கொண்டார். *லால் கிலே சே லாலுகேத் துக்*, *தலீம்-இ-பால்கான்*, *தன்ஹயான்*, *குடா கி பஸ்தி*, *மேரா நாம் மங்கு*, *இன்டிசார் ஃபர்மாயே*, *ஜானி டோ*, *இன்சன் அவுர் ஆத்மி*, *பா அடாப் பா முலாஹிஷா ஹோஷியர்,* அகாஹ்ரி சடான் மற்றும் லப்பைக் போன்ற நாடகங்களில் அற்புதமாக நடித்ததால் பி.தொலைக்காட்சியில் தனக்கென ஒரு முக்கிய இடத்தை உருவாக்க முடிந்தது.  
மர்மம் நிறைந்த வேடங்களில் நடிப்பதில் அவர் திறமையானவர். மேலும் தொலைக்காட்சி மற்றும் வானொலியில் ஒளிபரப்பப்பட்ட ஜாப்ரியின் அலி ஜாபர் மர்மத் தொடரில் துப்பறியும் இன்ஸ்பெக்டர் ஜூபேரியின் முக்கியக் கதாபாத்திரத்தில் ஒரு சிறந்த பணியைச் செய்தார். என்.டி.எம் தொலைக்காட்சி நிறுவனத்தின் *மிஸ்டரி தியேட்டரின்* பல அத்தியாயங்களில் அவர் கதாபாத்திர வேடங்களில் நடித்தார். இது சில ஆண்டுகளுக்கு முன்பு ஒரு தனியார் தொலைக்காட்சி சேனலில் மீண்டும் ஒளிபரப்பப்பட்டது. அவர் இப்னு-இ-சபிக்காகவும் பணியாற்றினார் என்று கூறப்படுகிறது.  
சுபானி பா யூனுஸ், இக்பால் அக்தரின் *நடான்* (1973) படத்தில் வில்லன் வேடத்தில் நடித்ததன் மூலம் திரைப்படங்களில் கால் பதித்தார். அவர் *ஏதர் ஷா கான்* *ஆஸ் பாஸ்* (1982) மற்றும் இக்பால் அக்தரின் மறுபிரவேச தோல்வி படமான *முஸ்குராஹத்* (1995) ஆகியவற்றில் கதாபாத்திர வேடங்களில் நடித்தார். *மான் டே மான்* என்ற குஜராத்தி திரைப்படம் மற்றும் ஜாவேத் ஜாபரின் ஆங்கில மொழி திரைப்படமான *பியண்ட் தி லாஸ்ட் மவுண்டன்* (1977) ஆகியவற்றில் நடித்தார்.  
1960 களில் சுபானி பா யூனுஸை பிரபலப்படுத்திய மிர்சா காலிப் பாத்திரம் முதலில் முகமது யூசுப்பிற்கு வழங்கப்பட்டதாகக் கூறப்படுகிறது. ஆனால் கடிதங்களின் மனிதர் என புகழப்பெற்ற நாசர் ஹைதராபாத் இந்த பாத்திரத்தை சுபானி பா யூனுஸுக்கு வழங்க வேண்டும் என்று வலியுறுத்தினார், மேலும் அவருடைய உயரமும் தோற்றமும் அவரை காலிப் கதாப்பாத்திரதுடன் ஒரு ஒற்றுமையை ஏற்படுத்தியது. காலிபின் நூற்றாண்டு விழாவின் ஒரு பகுதியாக 1968 ஆம் ஆண்டில் திரைப்படங்கள் மற்றும் வெளியீட்டு இயக்குநரகம் தயாரித்த ஆவணப்படத்தில் சுபானி பா யூனுஸ் காலிபாக நடித்தார். அரசியல் காரணங்களால் இந்த ஆவணப்படம் காட்டப்படவில்லை. இது இஸ்லாமாபாத்தின் ஷாலிமார் ரெக்கார்டிங் நிறுவனத்திடமிருந்து கிடைக்கிறது.
# செவு கோயில், மத்திய சாவகம்

**செவு கோயில் (Sewu)** ( Javanese) இந்தோனேசியாவின் மத்திய ஜாவாவில் பிரம்பனானுக்கு வடக்கே 800 மீட்டர் தொலைவில், கிளாட்டன் ரீஜன்சியில் அமைந்துள்ள எட்டாம் நூற்றாண்டைச் சேர்ந்த மகாயான பௌத்தக் கோயில் ஆகும். இது சைலேந்திர அல்லது மதர வம்சத்தைச் சேர்ந்தவர்களால் கட்டப்பட்டிருக்கலாம். இந்தோனேசிய மொழியில் ஒரு இந்து அல்லது புத்த கோயிலை கண்டி என்பர் செவு கோயில் இந்தோனேசியாவின் இரண்டாவது பெரிய புத்தர் கோயில் வளாகமாகும். போரோபுதூர் மிகப்பெரியது. செவு கோயில் பிரம்பானான் என்னுமிடத்தில் உள்ள லோரோ ஜொங்கிராங் கோயிலுக்கு முந்தைய காலகட்டத்தைச் சேர்ந்த கோயிலாகும். இந்த வளாகம் 249 கோயில்களைக் கொண்டிருந்தாலும், இந்த ஜாவானிய பெயர் 'ஆயிரம் கோயில்கள்' என்று மொழிபெயர்க்கப்பட்டுள்ளது. இந்தக் கருத்தானது பிரபலமான உள்ளூர் நாட்டுப்புறக் கதைகளிலிருந்து ( தி லெஜண்ட் ஆஃப் லோரோ ஜொங்கிராங்க் ) உருவானதாகும். கோயில் வளாகத்தின் அசல் பெயர் **மஞ்சுஸ்ரிகா** என்று தொல்பொருள் ஆய்வாளர்கள் கருதுகின்றனர்.
# செவு கோயில், மத்திய சாவகம்

## வரலாறு

1960 ஆம் ஆண்டில் கண்டுபிடிக்கப்பட்ட கேலுராக் கல்வெட்டு (பொ.ச. 782 முதல் தேதியிட்டது) மற்றும் மஞ்சுஸ்ரிகிரா கல்வெட்டு (கி.பி 792 முதல் தேதியிட்டது), ஆகியவற்றின் படி, இந்தக் கோயில் அமைந்துள்ள வளாகத்தின் அசல் பெயர் அநேகமாக **"மஞ்சுஸ்ரி கிரா"** (தி ஹவுஸ் ஆஃப் மஞ்சுஸ்ரி) என்றிருக்கலாம் என்று எண்ணப்படுகிறது. மஞ்சுஸ்ரி என்பது மகாயான பௌத்த போதனைகளிலிருந்து வந்த ஒரு போதிசத்துவமாகும். இது ஆழ்ந்த ஞானத்தின் "மென்மையான மகிமையை" குறிக்கிறது. (சமஸ்கிருதம்: *பிரஜா* ). ராகை பனங்ககரனின் ஆட்சியின் முடிவில் எட்டாம் நூற்றாண்டின் இறுதியில் இக் கோயில் கட்டப்பட்டது. அவரது வாரிசான மன்னர் இந்திரனின் ஆட்சிக் காலத்தில் கட்டடப்பணி நிறைவு பெற்றது. ராகாய் பனங்கரன் (பொ.ச. 746–780) மேதாங் மாதரம் இராச்சியத்தை ஆண்ட பக்தியுள்ள மகாயான புத்த மன்னராக நன்கு அறியப்பட்டவர் ஆவார்.  
மஞ்சுஸ்ரியா கோயில் பிரம்பனன் சமவெளியில் அமைந்துள்ள பெரிய புத்தர் கோயில் ஆகும். பிராந்தியம் பிரம்பானான் கோயிலுக்கு 70 ஆண்டுகளுக்கும் முந்தைய கோயிலாகும். போரோபுதூரில் உள்ள கோயிலுக்கு 37 ஆண்டுகளுக்கு முந்தையது. மாதரத்தின் மையத்தில் அமைந்துள்ள இந்தக் கோயில், ராஜ்யத்தின் அரச பௌத்தக் கோயிலாகச் செயல்பட்டு வந்தது. நிலையான மத விழாக்கள் இங்கு தவறாமல் நடத்தப்பட்டு வந்தன. இந்த கோயிலின் *பிரசாதா* என அழைக்கப்படுகின்ற கோபுரத்தின் அழகை மஞ்சுஸ்ரிகா கல்வெட்டு (792) சிறப்பாக எடுத்துக் கூறுகிறது. பல நூறு மீட்டர் தெற்கே அமைந்துள்ள புப்ரா கோயிலும், செவு கோயிலுக்கு கிழக்கே அமைந்துள்ள கானா கோயிலும், மஞ்சுஸ்ரியா வளாகத்திற்கான பாதுகாவலர் கோயில்களாக பணியாற்றியிருக்கலாம், இது செவு கோயிலைச் சுற்றியுள்ள நான்கு கார்டினல் திசைகளில் அவ்வாறாக அமைந்திருக்கலாம்.சேவுவின் வடக்கே உள்ள லோர் கோயிலின் இடிபாடுகள் மற்றும் மேற்குப் பகுதியில் உள்ள குலோன் கோயில் ஆகிய இரண்டும் மோசமான நிலையில் உள்ளன. அந்த தளங்களில் சில கற்கள் மட்டுமே காணப்படுகின்றன. போரோபுதூர் மற்றும் பிரம்பானான் கட்டப்படுவதற்கு முன்பாக, செவு இராச்சியத்தின் முதன்மைக் கோயிலாக இக்கோயில் இருந்திருக்கலாம். பௌத்த அண்டவியலில் பிரபஞ்சத்தை அடையாளப்படுத்தும் மண்டலா அமைப்பில் இக் கோயில்கள் அமைக்கப்பட்டுள்ளன.  
இக் கோயில் ராகைபிகாடன் ஆட்சிக்காலத்தின்போது கட்டப்பட்டிருக்கலாம் அல்லது விரிவுபடுத்தப்பட்டிருக்கலாம் என்று கருதப்படுகிறது. ராகைபிகாடன், சைலேந்திர வம்சத்தினைச் சேர்ந்த ஒரு புத்த இளவரசியான பிரமோதவர்தனி என்பவரை திருமணம் செய்தவர் ஆவார். அவரது வம்சத்தைச் சேர்ந்தjபெரும்பாலான குடிமக்கள் நீதிமன்றம் இந்து மதத்திற்கு ஆதரவாக அமைந்ததும், தங்கள் பழைய மதங்களைத் தக்க வைத்துக் கொண்டனர். கோயில் வளாகத்தின் கட்டட அமைப்பானது பிரம்பானான் கோயிலைப் போலவே இருப்பதால் இந்து மற்றும் பௌத்த சமூகத்தினர் இங்கு இணக்கமாக வாழ்ந்துள்ளனர் என்பதை உறுதிப்படுத்துகிறது. இக்கோயில் கெவு சமளியில் அமைந்துள்ளது.
# செவு கோயில், மத்திய சாவகம்

## மறுகண்டுபிடிப்பு

மெராபி மலையைச் சுற்றியுள்ள எரிமலையின் சாம்பல்களுக்குஅடியில் ஆழமாக புதைக்கப்பட்டிருந்தாலும், கோயில் இடிபாடுகள் உள்ளூர் ஜாவானிய மக்களால் முழுமையாக மறக்கப்படவில்லை. இருப்பினும், கோயிலின் தோற்றம் குறித்து ஒரு மர்மம் நிலவுகிறது. பல நூற்றாண்டுகளாக, ராட்சதர்களின் புராணங்களும், சபிக்கப்பட்ட இளவரசியும் நிறைந்த கதைகள் மற்றும் புனைவுகள் கிராமவாசிகளால் பேசப்பட்டு வருகின்றன. பிரம்பனனும் செவுவும் இயற்கைக்கு அப்பாற்பட்டவர்களாக கருதப்டுகின்றனர். இருந்தனர், மேலும் லோரோ ஜொங்கிராங்கின் புராணக்கதையில் அவர்கள் பண்டுங் பொன்டோவோசோவின் உத்தரவின் கீழ் ஏராளமான பேய்களால் உருவாக்கப்பட்டதாக நம்பப்படுகிறது. ஜாவா போருக்கு (1825-1830) பல நூற்றாண்டுகளுக்கு முன்னர் கோயில்கள் பாதுகாத்து வந்தமைக்கு இவ்வாறான கதைகளே பெரும்பாலும் காரணமாகின்றன. இடிபாடுகள் இயற்கைக்கு அப்பாற்பட்ட சக்திகளால் பார்க்கப்படுகின்றன என்று கருதி உள்ளூர் கிராமவாசிகள் கோவில் கற்கள் எதையும் அகற்றத் துணியவில்லை.
# செவு கோயில், மத்திய சாவகம்

## கோயில் வளாகம்

செவு கோயில் வளாகம் பிரம்பானன் பகுதியில் மிகப்பெரிய பௌத்த வளாகம் ஆகும். செவ்வக வடிவ மைதானம் 185 மீட்டர் வடக்கு-தெற்கு மற்றும் 165 மீட்டர் கிழக்கு-மேற்கு அளவைக் கொண்டு அமைந்துள்ளது. நான்கு கார்டினல் புள்ளிகளிலும் ஒரு நுழைவாயில் உள்ளது, ஆனால் முதன்மை நுழைவாயில் கிழக்கு பக்கத்தில் அமைந்துள்ளது. நுழைவாயில்கள் ஒவ்வொன்றும் இரட்டை துவாரபால சிலைகளால் பாதுகாக்கப்படுகின்றன. இந்த பெரிய பாதுகாவலர் சிலைகள் சிறப்பாக பாதுகாக்கப்பட்டுள்ளன, மேலும் இவற்றின் பிரதிகளை ஜோக்ஜா க்ராட்டனில் காணலாம் . இந்த வளாகத்தில் 249 கட்டிடங்கள் முதன்மை மைய மண்டபத்தை சுற்றி மண்டலா வடிவத்தில் அமைந்துள்ளன. இந்த உள்ளமைவு பிரபஞ்சத்தின் மகாயான பௌத்த தத்துவத்தை *பெர்வாரா* (பாதுகாவலர்) கோயில்கள் என அழைக்கப்படும் 240 சிறிய கோயில்கள் உள்ளன., இதேபோன்ற வடிவமைப்புகள் நான்கு செவ்வக செறிவு வரிசைகளில் அமைக்கப்பட்டுள்ளன. இரண்டு வெளிப்புற வரிசைகள் நெருக்கமாக உள்ளன. அவற்றில் 168 சிறிய கோயில்கள் உள்ளன. அதே நேரத்தில் இரண்டு உள் வரிசைகள், குறிப்பிட்ட இடைவெளியில் 72 கோயில்களைக் கொண்டு அமைந்துள்ளது. இரண்டாவது சுற்று அல்லது வளாகத்தில் அமைந்துள்ள 249 கோயில்கள் அனைத்தும் ஒரு சதுர சட்டத்தால் செய்யப்பட்டன, ஆனால் அங்கு வெவ்வேறு வகையிலான சிலைகள் மற்றும் அமைப்புகள் உள்ளன. அவற்றுள் பல சிலைகளை இப்போது காணமுடியவில்லை. தற்போதைய தள அமைப்பு முந்தைய மூலக்கோயில் பாணியில் இல்லை.இங்குள்ள சிலைகள் போரோபுதூரின் சிலைகளுடன் ஒப்பிடத்தக்கவையாக உள்ளன. அவை பெரும்பாலும் வெண்கலத்தால் செய்யப்பட்டிருக்கலாம் என்று கருதப்படுகிறது.
# செவு கோயில், மத்திய சாவகம்

## முதன்மைக் கோயில்

முதன்மைக் கோயில் 29 மீட்டர் விட்டம் கொண்டது. கோயிலின் உயரம் 30 மீட்டர் ஆகும். முதன்மைக்கோயிலின் தரைத் திட்டம் குறுக்கு வடிவத்தில் 20 பக்க பலகோண அமைப்பைக்கொண்டுள்ளது. முதன்மைக் கோயிலின் நான்கு கார்டினல் புள்ளிகளில் ஒவ்வொன்றிலும், நான்கு கட்டமைப்புகள் வெளிப்புறமாக திட்டமிடப்பட்டுள்ளன, ஒவ்வொன்றும் அதன் சொந்த படிக்கட்டுகள், நுழைவாயில்கள் மற்றும் அறைகள், ஸ்தூபங்களால் ஆகியவற்றைக் கொண்டு அமைந்துள்ளன. அவற்றில் குறுக்கு போன்ற அமைப்பு உள்ளது.. கட்டட மைப்புகள் அனைத்தும் ஆண்டிசைட் கற்களைக் கொண்டு அமைக்கப்பட்டவையாகும்.  
முதன்மைக் கோவிலில் ஐந்து அறைகள் உள்ளன. மையத்தில் ஒரு பெரிய கர்ப்பக்கிருகம் எனப்படுகின்ற கருவறை உள்ளது. ஒவ்வொரு கார்டினல் திசையிலும் நான்கு சிறிய அறைகள் உள்ளன. இந்த நான்கு அறைகள் அனைத்தும் வெளிப்புற மூலையில் உள்ள காட்சியகங்களுடன் சிறிய ஸ்தூபங்களின் வரிசைகளால் எல்லைக்குட்பட்ட வெளியே நீட்டிக்கொண்டுள்ள வகையில் அமைந்துள்ளன.  
கிழக்கு அறையிலிருந்து மத்திய அறையை அடையலாம். மத்திய அறை மற்ற அறைகளை விட பெரியதாக உள்ளது. அது உயரமான கூரை கொண்டது. தற்போது ஐந்து அறைகளும் காலியாக உள்ளன. இருப்பினும், மத்திய அறையில் தாமரை செதுக்கப்பட்ட கல் பீடம் கோயிலில் ஒரு காலத்தில் ஒரு பெரிய வெண்கல புத்தர் சிலை (பெரும்பாலும் மஞ்சுஸ்ரியின் வெண்கல சிலை) இருந்திருக்கலாம் என்பதை உணர்த்தும் வகையில் அமைந்துள்ளது. இதன் உயரம் தோராயமாக நான்கு மீட்டர் இருந்திருக்கலாம்.
# உல்காசு நகர்

**உல்லாஸ்நகர்** என்பது இந்தியாவின் மகாராஷ்டிரா மாநிலத்தின் தானே மாவட்டத்தில் அமைந்துள்ள ஒரு நகரமாகும். இது உல்லாஸ்நகர் தாலுகாவின் நிர்வாகத் தலைமையிடம் மற்றும் மும்பை பெருநகரப் பகுதியாகும்.  
இந்த நகரம் சத்ரபதி சிவாஜி தொடருந்து நிலையத்திலிருந்து 55 கி.மீ தொலைவில் அமைந்துள்ளது. மேலும் இது மும்பை பெருநகர பிராந்திய மேம்பாட்டு ஆணையத்தினால் நிர்வகிக்கப்படும் மும்பை பெருநகர பிராந்தியத்தின் ஒரு பகுதியாகும். இந்நகரம் 2011 ஆண்டு மக்கட் தொகை கணக்கெடுப்பின்படி 5,06,098 மக்கட் தொகையைக் கொண்டிருந்தது. . இது மத்திய ரயில்வே மண்டலத்தின் மும்பை-புனே பாதையில் உள்ள ஒரு ரயில் நிலையமாகும்.
# உல்காசு நகர்

## வரலாறு

முன்பு கல்யாண் இராணுவ போக்குவரத்து முகாம் என்று அழைக்கப்பட்ட உல்காசுநகர் இரண்டாம் உலகப் போரின்போது 6,000 வீரர்கள் மற்றும் 30,000 பேர் தங்குவதற்காக அமைக்கப்பட்டது. 2,126 பேரூந்துகள் மற்றும் சுமார் 1,173 நபர்கள் இருந்தனர்.  
இந்தியாவின் பிரிவினைக்கு பின்னர், பாகிஸ்தானின் சிந்துவிலிருந்து 1,00,000 சிந்துவைச் சேர்ந்த அகதிகள் கல்யாண் நகரில் இருந்து ஐந்து கிலோமீட்டர் தொலைவில் உள்ள வெறிச்சோடிய இராணுவ முகாம்களுக்கு மாற்றப்பட்டனர். 1949 ஆம் ஆண்டில் இப்பகுதி ஒரு நகரமாக மாற்றப்பட்டது. 1949 ஆம் ஆண்டு ஆகத்து 8 அன்று அடித்தள விழா நடந்தது. இந்திய ஆளுநர் ஜெனரல் சி. ராஜகோபாலாச்சாரி இந்த நகரத்திற்கு உல்காசுநகர் என்று பெயரிட்டார். (அதாவது 'மகிழ்ச்சியின் நகரம்'; உல்காசு = மகிழ்ச்சி; நகர் = நகரம்) மற்றும் அவர் நகரத்திற்கு அடிக்கல் நாட்டினார். உல்ஹாஸ் பீடபூமி மற்றும் அதன் பள்ளத்தாக்குக்கு அருகாமையில் இருப்பதால் இந்த நகரம் உல்ஹாஸ்நகர் என்று அழைக்கப்பட்டதாகவும் கருதப்படுகின்றது.  
1955 ஆம் ஆண்டில் புறநகர் ரயில் நிலையம் கட்டப்பட்டது. 1960 ஆம் ஆண்டு சனவரியில் உல்காசுநகர் நகராட்சி அமைக்கப்பட்டது. நகரின் முதல் நகராட்சி தலைவராக அர்ஜுன் கே. பல்லானி இருந்தார். மேலும் ஒரு நகராட்சி மன்றம் பரிந்துரைக்கப்பட்டது. 1965 ஆம் ஆண்டில் முதன்மைதலில் நகரசபை தேர்தல்கள் நடத்தப்பட்டன. உல்ஹாஸ்நகரின் பிரதான குடியிருப்பாளர்கள் சிந்தி அகதிகள் ஆவார்கள். தற்சமயம் 28 சதுர கிலோமீட்டர் பரப்பளவில் சிந்தி வம்சாவளியைச் சேர்ந்த 389,000 பேர் இங்கு வசிக்கின்றனர். இந்நகரம் இந்தியாவின் அதிகளவில் சிந்திக்கள் வாழும் இடமாகும். 2010 ஆம் ஆண்டில் உல்காசுநகரின் சிந்தி இந்துக்களின் மக்கட் தொகை 400,000 ஆகும்.  
அரசியல் கட்சிகளின் ஆதரவின் கீழ் நகரத்தில் ஏராளமான குற்றக் கும்பல்கள் செயல்படுகின்றன. 1990 களில் பல சட்டவிரோத கட்டிடத் திட்டங்களுக்காக, அரசியல்வாதிகள் பணம் வசூலிக்கத் தொடங்கினர்.
# உல்காசு நகர்

## பொருளாதாரம்

இந்த நகரம் 13 சதுர கிலோமீட்டர் பரப்பளவில் 285 தொகுதிகளாக பிரிக்கப்பட்டுள்ளது. ரேயான் பட்டு, சாயங்கள், ஆடைகள், மின் / மின்னணு உபகரணங்கள் மற்றும் மிட்டாய் பொருட்கள் உற்பத்தி செய்வதற்கான மையமாகும். நகரத்தில் தற்போதுள்ள சாலைகள் மற்றும் வீதிகளின் மொத்த நீளம் 352 கிலோமீட்டர் ஆகும். எம்ஐடிசி மூலம் நகரத்திற்கு பாதுகாக்கப்பட்ட நீர் வழங்கல் கிடைக்கிறது. தீயணைப்பு சேவையும் இங்கு கிடைக்கின்றது. மொத்தம் 840 படுக்கைகள் கொண்ட 60 தனியார் மருத்துவமனைகளும், 3 356 படுக்கைகளைக் கொண்ட 3 அரசு மருத்துவமனைகளும், 255 மருந்தகங்களும் நகர மக்களின் சுகாதார தேவைகளை பூர்த்தி செய்கின்றன.  
உல்ஹாஸ்நகரில் முரட்டு பருத்திதுணிகளை உற்பத்தி செய்யும் சிறு வணிகங்கள் நடைப்பெறுகின்றன. சில உற்பத்தியாளர்கள் உல்காசுநகரில் இருந்து உலகளவில் வன்துணியாடைகளை ஏற்றுமதி செய்கிறார்கள். இந்த நகரம் அதன் தளபாடங்கள் சந்தை, துணி சந்தை மற்றும் மின்னணு சந்தை ஆகியவற்றிற்கும் பெயர் பெற்றது. இது தவிர உல்காசு நகரில் பல்வேறு சிறிய அளவிலான உற்பத்திகளும் நடைப்பெறுகின்றன. அவை மிட்டாய், நெசவு, தளபாடங்கள், அச்சகம் போன்றவையாகும்.
# உல்காசு நகர்

## புள்ளிவிபரங்கள்

2011 ஆம் ஆண்டு இந்திய மக்கட் தொகை கணக்கெடுப்பின்படி உல்காசுநகரின் மக்கட் தொகை 506,098 ஆகும். உல்காசுநகர் மகாராஷ்டிராவின் 22 வது பெரிய நகரமாகவும், நாட்டின் 88 வது நகரமாகவும் காணப்படுகின்றது. மொத்த சனத்தொகையில் ஆண்கள் 53% வீதமாகவும், பெண்கள் 47% வீதமாகவும் உள்ளனர்.  
சிறுபான்மை மொழிகளில் சிந்தி மொழி மக்கட் தொகையில் 34.47% வீதமும், மராத்தி மொழி 19.63% வீதமும் பேசப்படுகின்றது.
# உல்காசு நகர்

## போக்குவரத்து

உல்காசுநகரை சாலை அல்லது ரயில் மூலம் அடையலாம். உல்காசுநகர் ரயில் நிலையம் மும்பை புறநகர் ரயில்வேயின் மத்திய பாதையில் அமைந்துள்ளது. மும்பை , பிவாண்டி மற்றும் தானே ஆகிய இடங்களுக்கு பயணிக்க பேருந்துகளும், முச்சக்கரவண்டிகளும் இயங்குகின்றன.
# பிளவோசான் கோயில், மத்திய சாவகம்

**பிளவோசான் கோயில் (Candi Plaosan)** என்பது இந்தோனேசியாவின் கிளாப்டன் ரீஜென்சி, மத்திய ஜாவாவில் புகழ்பெற்ற இந்துக் கோயிலான பிரம்பானான் கோயிலின் வடமேற்கில் ஒரு கிலோமீட்டர் தொலைவில், புகீசன் கிராமத்தில் அமைந்துள்ள பௌத்தக் கோயில் ஆகும். இதனை 'பிளவோசான் வளாகம்' என்றும் அழைக்கப்படும் **கேண்டி** பிளவோசான் என்றும் அழைப்பர்.  
பிளவோசான் கோயில், 2,000 சதுர மீட்டர் பரப்பளவில் கடல் மட்டத்திலிருந்து 148 மீட்டர் உயரத்தில், டெங்கோக் நதி அருகில் 200 மீட்டர் தொலைவில் அமைந்துள்ளது. இக்கோயில்வாழை, சோளம் போன்ற தாவரங்கள் மற்றும் நெல் வயல்களால் சூழப்பட்டு அமைந்துள்ளது.
# பிளவோசான் கோயில், மத்திய சாவகம்

## வரலாற்றுப் பின்னணி

இக்கோயில் 9 ஆம் நூற்றாண்டின் நடுவில் ஸ்ரீ காகுலுன்னன் அல்லது சமரத்துங்காவின் மகளான பிரமோதவர்த்தினி என்பவரால் கட்டப்பட்டது அவர் சைலேந்திர வம்சத்தின் சந்ததியைச் சேர்ந்தவர். அவர் ராகை பிகாடன் என்பருடன் இந்து மதம் பாரம்பரியப் படி திருமணம் செய்து கொண்டவர் ஆவார்.  
பிளவோசான் வளாகம் தற்போது இரண்டு பௌத்தக் கோயில்களைக் கொண்டுள்ளது. அவை *பிளவோசான் லோர்* மற்றும் *பிளவோசான் கிடுல்* என்பனவாகும்  
அங்கு காணப்படுகின்ற கல்வெட்டுக்கள் மற்றும் பிளவோசான் மற்றும் கலாசன் சிலைகள் போன்றவை அக்கோயிலின் ஆரம்ப காலம், அந்த சிலைகளுக்கு இடையேயான உறவு, அப்பகுதியில் காணப்படுகின்ற மத சூழல் போன்றவை அவை எப்போது கட்டப்பட்டன என்பது தொடர்பான ஐயங்களை எழுப்பியுள்ளன.  
கோயில்கள் ஒரு சாலையால் பிரிக்கப்பட்டுள்ளன; பிளவோசான் லோர் வடக்கிலும், பிளவோசான் கிடுல் தெற்கிலும் அமைந்துள்ளன. பிளவோசான் லோர் இரண்டு முக்கிய கோயில்களையும், மண்டபம் என்று அழைக்கப்படும் திறந்த பகுதியையும் கொண்டு அமைந்துள்ளது. இரண்டு கோயில்களிலும் நுழைவாயில், ஒரு வாயில், துவாரபாலர் எனப்படும் பாதுகாவலர் சிலை உள்ளது. முன்னர் பிளவோசான் லோர் மற்றும் பிளவோசான் கிடுல் இரண்டும் இணைந்து ஒரே கோயிலாக இருந்ததாகக் கருதுகின்றனர்.
# பிளவோசான் கோயில், மத்திய சாவகம்

## கட்டிடக்கலை

பிளவோசான் கோயில் வளாகத்தில் 174 சிறிய கட்டிடங்கள், 116 ஸ்தூபங்கள் மற்றும் 58 சன்னதிகள் அல்லது சிறு கோயில்கள் உள்ளன. அவற்றில் பல கட்டிடங்களில் கல்வெட்டுகள் அமைந்துள்ளன. இந்தக் கோயில்களின் இரு கல்வெட்டுகள் இந்தக் கோயில் ராகாய் பிகாடன் என்பவரால் கொடையாக வழங்கப்பட்டதாகக் குறிப்புகள் உள்ளன. இந்தக் கல்வெட்டுகள் தேதிகள் கி.பி 825 முதல் கி.பி.850 ஆம் ஆண்டுகளுக்கிடையேயானவையாக உள்ளன. ஒத்த என்றாலும் கி.பி. 856 காலத்திய பிரம்பானான் கோயிலைப் போன்று இருந்தாலும், வளாகத்தில் அவ்வாறான தொடர்பினைக் காணமுடியவில்லை. ஒரு புதிய கட்டிட உத்தியானது பிளவோசான் கோயில்களிலிருந்து பிரம்பானான் கோயில் வேறுபட்ட நிலையில் அமைந்துள்ளதை உணர்த்துகிறது.  
புளூசனில் உள்ள முக்கிய கோயில்கள் மேல் நிலை மற்றும் கீழ் நிலைகளில் உள்ளன. அவை மூன்று அறைகளால் பிரிக்கப்பட்ட நிலையில் அமைந்துள்ளன. கீழ் நிலையில் பல சிலைகள் இருந்துள்ளன. தற்போது ஒவ்வொரு அறையின் இருபுறங்களிலும் அமர்ந்திருக்கும் நிலையிலான போதிசத்துவர் சிலைகள் மட்டுமே உள்ன. அருகில் வெற்று பீடங்கள் உள்ளன. இருப்பினும், அங்கிருக்கின்ற ஜன்னல்களின் அமைப்பை வைத்து நோக்கும்போது மத்திய பீடத்திலோ, கீழ் நிலை பீடத்திலோ ஒரே ஒரு சிலை மட்டுமே இருந்திருக்க வாய்ப்புண்டு என்பதை அறியமுடிகிறது. தற்போது இந்த சிலையைக் காணமுடியவில்லை, இந்த சிலை பெரும்பாலும் வெண்கல புத்தராக இருந்திருக்கலாம். அந்த புத்தரின் இரு புறமும் கல்லால் ஆன இரு போதிசத்துவர் சிலைகள் இருந்திருக்கலாம். முதன்மைக் கோயிலில் ஆறு சிலைகள் இருந்திருக்கலாம் என வரலாற்று ஆசிரியர்கள் கருதுகின்றனர். அவை ஆறு போதிசத்துவர் கல் சிலைகள் மற்றும் மூன்று வெண்கல புத்தர் சிலைகள் (தற்போது காணவில்லை) ஆகும். இதன் அடிப்படையில் நோக்கும்போது இங்குள்ள இரு முதன்மைக் கோயில்களில் 18 சிலைகள் இருந்திருக்கலாம் என்று எண்ணத் தோன்றுகிறது.
# பிளவோசான் கோயில், மத்திய சாவகம்

## 2000 களின் சகாப்தம்

2006 ஆம் ஆண்டில் பிரம்பானனை பாதித்த பூகம்பம் பிளாசனை விட்டுவைக்கவில்லை. அப்போது அது சேதப்பட்டது. இப்பகுதியில் மேற்கொள்ளப்பட்ட அகழ்வாராய்ச்சிகளின்போது குறிப்பிடத்தக்க கலைப்பொருட்கள் கண்டுபிடிக்கப்பட்டுள்ளன.
# சீரபுத்து

**சிரோஃப்டு** (Jiroft ; , பிற பெயர்கள்: Sabzāwārān, Sabzevārān, Sabzevārān-e Jiroft, Sabzvārān) என்ற நகரமானது, சிரோஃப்டு மண்டலத்தின் தலைநகரம் ஆகும். இது ஈரான் நாட்டிலுள்ள கெர்மன் மாகாணத்தின் மண்டலங்களுள் ஒன்றாகும்.  
2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின்படி, இங்குள்ள 19,926 குடும்பங்களில், 95,031 நபர்கள் வாழ்ந்து இருந்தனர். இதன் பரப்பளவு ஆகும். கெர்மன் நகரின் தெற்கிலும், தெகுரானுக்கு தெற்கேயும் அமைந்துள்ளது. கடந்த காலத்தில் இது சப்ஜேவரன் என்றும் அழைக்கப்பட்டது, மேலும் இது மிகவும் வளமான நிலமாக இருப்பதால், இது ஹெண்ட்-இ-கூச்சக் (சிறிய இந்தியா) என்று பிரபலமானது.  
சிரோஃப்டு செபல் பரேசு மலைச் சங்கிலியின் தெற்கு புறநகரில், இரண்டு ஆறுகளால் சூழப்பட்ட ஒரு பரந்த சமவெளியில், ஹலில் நதியில் அமைந்துள்ளது. நகரின் சராசரி உயரம் கடல் மட்டத்திலிருந்து 650 மீட்டர் உயரத்தில் உள்ளது. நகரின் வானிலை கோடையில் மிகவும் சூடாகவும், குளிர்காலத்தில் வெப்பநிலை மிதமாகவும் இருக்கும். இது ஈரானின் வெப்பமான இடங்களில் ஒன்றாகும். .  
அலீல் ஆற்றில் (ஹில்ரூட்) ஒரு பெரிய அணை (சிரோஃப்டு அணை) நகரின் மேல் (சிராஃப்ட்டின் வடகிழக்கு 40 கி.மீ) உள்ளது. இது 1992 முதல் செயல்பட்டு வருகிறது. 410 மில்லியன் கன மீட்டருக்கும் அதிகமான நீர்த்தேக்கம் இருப்பதால், 14200 எக்டேர் நீரோட்டத்திற்கு நீர்ப்பாசனம் செய்து மின்சாரம் தயாரிக்கப்படுகிறது.  
இந்த நகரம் வடமேற்கில் பல கிலோமீட்டர் தொலைவில் அமைந்துள்ள ஜிராஃப்ட் விமான நிலையத்தால் சேவை செய்யப்படுகிறது.
# சீரபுத்து

## சிரோஃப்டு கலாச்சாரம்

ஒரு " சிரோஃப்டு கலாச்சாரம் " ஆரம்பகால வெண்கல யுகம் (கிமு 3 மில்லினியத்தின் பிற்பகுதியில்) தொல்பொருள் கலாச்சாரம் எனக் குறிப்பிடப்பட்டுள்ளது, இது இன்றைய பலுசிஸ்தான் மற்றும் ஈரானின் கெர்மன் மாகாணங்களின் பிரதேசத்தில் அமைந்துள்ளது. கருதுகோள் ஈரானில் பறிமுதல் செய்யப்பட்ட கலைப்பொருட்களின் தொகுப்பை அடிப்படையாகக் கொண்டது மற்றும் தென் மத்திய ஈரானில் உள்ள ஜிரோஃப்ட் பகுதியிலிருந்து பெறப்பட்டதாக பலரால் ஏற்றுக்கொள்ளப்பட்டது, இது ஆன்லைன் ஈரானிய செய்தி சேவைகளால் 2001 ஆம் ஆண்டு தொடங்கி அறிவிக்கப்பட்டுள்ளது.  
முன்மொழியப்பட்ட வகை தளம் ஹலால் நதி பகுதியில் உள்ள சிராஃப்டுக்குஅருகிலுள்ள கோனார் செருப்பு ஆகும். கலாச்சாரத்துடன் தொடர்புடைய பிற குறிப்பிடத்தக்க தளங்கள் பின்வருமாறு; ஷாஹர்-இ சுக்தே (பர்ன்ட் சிட்டி), டெபே பாம்பூர் , எஸ்பிடெஜ் , ஷாஹாத் தல்-இ-இப்லிஸ் மற்றும் டெபே யஹ்யா  
சிரோஃப்டின் உள்ளூர் மொழி சிரோஃப்டி, இது கார்ம்சிரி என்றும் அழைக்கப்படுகிறது. கார்ம்சிரி என்பது வடக்கில் ஹலிலுருட் நதி பள்ளத்தாக்கிலிருந்து தெற்கே ஹார்முஸ் ஜலசந்தி வரை விரிவடைந்து வரும் நெருங்கிய தொடர்புடைய பேச்சுவழக்குகளின் தொடர்ச்சியாகும்.  
இந்த தளங்களை "அதன் சொந்த கட்டிடக்கலை மற்றும் மொழியுடன் கூடிய சுயாதீனமான வெண்கல வயது நாகரிகம்", மேற்கில் ஏலாம் மற்றும் கிழக்கில் சிந்து சமவெளி நாகரிகம் ஆகியவற்றுக்கு இடையில் இடைநிலைப்படுத்துவதற்கான முன்மொழிவு, சிராஃப்டில் உள்ள தொல்பொருள் அகழ்வாராய்ச்சி குழுவின் தலைவர் யூசெப் மஜித்சாதேவின் காரணமாகும். அவை இழந்த அராட்டா இராச்சியத்தின் எச்சங்களாக இருக்கலாம் என்று அவர் ஊகிக்கிறார், ஆனால் அவரது முடிவுகள் சில விமர்சகர்களிடமிருந்து சந்தேகத்தை சந்தித்தன. மற்ற அனுமானங்கள் (எ.கா. டேனியல் டி. பாட்ஸ், பியோட்ர் ஸ்டீன்கெல்லர் கோனார் செருப்பை தெளிவற்ற நகர-மாநிலமான மர்ஹாஷியுடன் இணைத்துள்ளன, அவை வெளிப்படையாக ஏலாமின் கிழக்கே அமைந்துள்ளன.
# சீரபுத்து

## நதி

**ஹலில் ரூட் நதி** சிராஃப்டு நகரத்துடன் தொடர்புடையது (கெர்மன் மாகாணத்தில் அமைந்துள்ளது). இந்த நதி அதன் மூலத்தை 96 கி.மீ. சர்மாஷ்க் கிராமத்தில் சிராஃப்ட்டின் வடமேற்கே மற்றும் தென்மேற்கில் பாய்கிறது. இந்த ஆற்றின் நீளம் 387 கி.மீ. ஹாலில் ரூட் கெர்மனில் உள்ள முக்கியமான நதிகளில் ஒன்றாகும், ஆனால் சிராஃப்டின் வண்டல் சமவெளிகளுக்கு நீர்ப்பாசனம் செய்வதற்கும் பொறுப்பாகும். இந்த நதி இறுதியில் ஹாமூன் யாசுமூரியனுக்கு அருகில் அமைந்துள்ளது.
# சமினா பெயிக்

**சமினா காயல் பெயிக் (ஆங்கிலம் : Samina Baig)** 1990 செப்டம்பர் 19 அன்று பிறந்த இவர் ஒரு பாக்கித்தானிய உயரமான மலைகளில் மலையேறுபவர் ஆவார். இவர் 2013 இல் எவரெஸ்ட் சிகரத்தில் ஏறினார். பின்னர் 2014 க்குள் அனைத்து ஏழு உயரமான சிகரங்களையும் ஏறியுள்ளார். எவரெஸ்ட்சிகரம் மற்றும் ஏழு மலையுச்சிகளை ஏறிய முதல் மற்றும் ஒரே பாக்கித்தான் பெண் இவர் ஆவார். 21 வயதிலேயே எவரெஸ்ட் சிகரத்தை ஏறிய இளைய முஸ்லீம் பெண்மணியும் ஆவார்.  
*சமினா,* 2010 ஆம் ஆண்டில் பாக்கித்தானின் சாஷ்கின் சார் (6,000 மீட்டருக்கு மேல்) என்ற சிகரத்தை முதன்முதலில் ஏறினார். பின்னர் அதற்கு *சமினா சிகரம் என்று* பெயரிடப்பட்டது. அவர் 2011 இல் 'கோ-இ-ப்ரோபார்' ('மலையின் சமத்துவம்') என்ற சிகரத்தை அடைந்தார். ஏழு கிலோமீட்டர் உயரமுள்ள ஸ்பான்டிக் சிகரத்தை ஏறும் பெயிக்கின் முயற்சி மோசமான வானிலை காரணமாக தோல்வியுற்றது.
# சமினா பெயிக்

## ஆரம்பகால வாழ்க்கை மற்றும் தொழில்

பாகிஸ்தானின் கில்கிட்- பாக்கித்தானின் கில்கிட்-பால்தித்தானிலுள்ள அன்சா கோஜலில் உள்ள சிம்ஷால் கிராமத்தில் பிறந்த பெயிக், தனது சகோதரர் மிர்சா அலி என்பவரால் 15 வயதிலிருந்தே மலையேறுதலில் பயிற்சி பெற்றார். அவர் இளங்கலை பட்டம் பெற்ற மாணவி ஆவார். சமீனா தனக்கு நான்கு வயதாக இருக்கும்போதே மலையேறத் தொடங்கினார். இமயமலையைத் தவிர, இந்து குஷ் மற்றும் காரகோரத்தின் சிகரங்களில் ஒரு மலை வழிகாட்டியாகவும், பயணத் தலைவராகவும் பெயிக் பணியாற்றி வருகிறார். பெயிக் 2009 முதல் ஒரு தொழில்முறை மலையேறுபவராக உள்ளார். ஆசாத் சம்மு-காசுமீர் மற்றும் கில்கிட் பால்த்திஸ்தானின் தொலைத் தொடர்பு இயக்ககமான சிறப்புத் தகவல் தொடர்பு அமைப்பு (எஸ்.சி.ஓ) அவரை அதன் விளம்பரத் தூதராக நியமித்துள்ளது. இந்த ஒப்பந்தம் கையெழுத்திடும் விழா ராவல்பிண்டியில் உள்ள சிறப்புத் தகவல் தொடர்பு அமைப்பின் தலைமையகத்தின் நடைபெற்றது. இந்நிகழ்ச்சியில் மேஜர் ஜெனரல் அமீர் அஜீம் பஜ்வா மற்றும் சிறப்புத் தகவல் தொடர்பு அமைப்பின் அதிகாரிகள் பலரும் கலந்து கொண்டனர்
# சமினா பெயிக்

## எவரெஸ்ட் சிகரம் ஏறுதல்

2013 மே19 அன்று எவரெஸ்ட் சிகரத்தை ஏறிய முதல் இந்திய பெண்மணி மற்றும் மூன்றாவது இந்தியர் என்ற பெருமையை சமினா பெயிக் பெற்றார். எவரெஸ்ட் சிகரத்தை ஏறுவதில் இந்திய இரட்டை சிறுமிகளான தாஷி மற்றும் நுங்ஷி மாலிக் ஆகியோரும் அவருடன் சேர்ந்து கொண்டனர். இந்தோ-பாக்கித்தான் நட்பு மற்றும் அமைதியின் செய்தியை பரப்புவதற்காக அவர்கள் ஒன்றாக இந்தியா மற்றும் பாக்கித்தானின் தேசியக் கொடிகளை உச்சத்தில் நட்டனர். மலையேறுவதற்கு முன்பு தனது சகோதரருடன் ஒரு நேர்காணலில்; இந்த பயணம் பாலின சமத்துவத்தின் நிரூபணம் என்றும் பெயிக் கூறினார். எவரெஸ்ட் சிகரம் சுமார் 248 மீட்டர் தொலைவே இருக்கும்போது சமினாவின் சகோதரர் மிர்சா அலி, பாக்கித்தானில் பெண் அதிகாரம் குறித்த செய்தியை அனைவருக்கும் முன்வைக்க, அவரது சகோதரி தனது ஆதரவின்றி தனியாக சிகரத்தை அடையட்டும் என்பதற்காக அவரை தனியே அனுப்பினார்.
# சமினா பெயிக்

## பிரபலமான கலாச்சாரத்தில்

எவரெஸ்ட் சிகரத்திற்கு அவர் மேற்கொண்ட பயணத்தின் பேரில் *பியோண்ட் தி ஹைட்ஸ்* என்ற ஆவணப்படமும் தயாரிக்கப்பட்டது.
# சோச்சிவான் கோயில், மத்திய சாவகம்

**சோச்சிவான் கோயில் (Sojiwan)** (ஜாவானீஸ் ஒலிப்பமைப்பு: **Såjiwan,** அல்லது சில நேரங்களில் **Sajiwan**) ஒரு 9th ஆம் நூற்றாண்டைச் சார்ந்த மகாயான பௌத்தக் கோயில் ஆகும்.இந்தக் கோயில் இந்தோனேசியாவின் மத்திய ஜாவாவில் கிளாப்டன் ரீஜென்சியில் கேபோன் தலேம் கிடுல் கிராமத்தில் அமைந்துள்ள கோயிலாகும். இக்கோயில் பிரம்பானான் கோயிலுக்கு தென்கிழக்கில் இரண்டு கிலோமீட்டர் தொலைவில் அமைந்துள்ளது. இந்த கோயில் பிரம்பனன் சமவெளியில் காணப்படுகின்ற, அப்பகுதியில் பரவலாக காணப்படுகின்ற கோயில்களில் ஒன்றாகும்.